મોદીએ કહ્યું, “આજની સદીમાં સમયથી મહત્વપૂર્ણ બીજું કઈ નથી. એવામાં જો કોઈ મુસાફરીનો સમય ઓછો થઈ જાય તો તેનાથી સારું બીજું કંઈ નથી. વડાપ્રધાને કહ્યું કે ઘોઘાથી દહેજનું અંતર કાપવામાં 300 કિલોમીટરનો માર્ગ કાપતા 8થી 10 કલાક લાગતા હતા, પણ ફેરી સર્વિસ શરુ થવાથી ઘોઘાથી દહેજ માત્ર દોઢ કલાકમાં પહોંચી શકાશે. આ સર્વિસથી પ્રજાનો સમય અને સરકારના રુપિયા બચશે. સૌરાષ્ટ્ર અને દક્ષિણ ગુજરાત વચ્ચે 12 હજાર લોકોને રોજગાર મળશે. 5 હજારથી વધુ ગાડીઓ આવું રોજ કામ કરે છે. હવે ફેરી સર્વિસ પછી લોકોના ઘણાં રુપિયા બચશે. રો-રો ફેરીના કારણે 500થી વધુ લોકો, 100 કાર અને 100 જેટલા ટ્રક સવાર થઈને જઈ શકશે. તેનાથી ઘોઘાની રોજગારી અને આર્થિક વિકાસ ટોપ ગેરમાં આવશે.”